Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 376/12/5506	Martin, 19.6.2014
EEČ : 2-40-174-2014

U Z N E S E N I E

Trestná vec:	obvinený XXXXX  
Prečin:	Skresľovanie údajov hospodárskej a obchodnej evidencie podľa § 259 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 22.2.2013, spisová značka 1 Pv 376/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
-	dňa 14.03.2012 v presne nezistenom čase vyplnil formulár daňového priznania k dani z príjmu fyzickej osoby za rok 2011 za osobu XXXXX, nar. XXXXX, ktorá mala fiktívne pracovať v roku 2011 na dohodu v spoločnosti XXXXX so sídlom v XXXXX a vykázal si vrátenie preplatku na dani vo výške 267,52 €, následne tento formulár spolu s potvrdením o príjmoch fyzickej osoby zo závislej činnosti vypísaný na osobu XXXXX, zaslal na Daňový úrad v Žiline, ktorý zistil, že uvedené daňové priznanie nepodal daňový subjekt pod menom XXXXX, čím uvedeným konaním uviedol do daňového priznania nepravdivé údaje s úmyslom zabezpečiť sebe neoprávnenú výhodu vo forme vykázania preplatku na dani, 

Uznesením prokurátora Okresnej prokuratúry Martin zo dňa 22.2.2013, spisová značka 1 Pv 376/12/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 1Pv 376/12 z 22.02.2013, právoplatným 05.03.2013, bolo trestné stíhanie obv. XXXXX, nar. XXXXX, stíhaného pre prečin skresľovania údajov hospodárskej a obchodnej evidencie podľa § 259 ods. 1 písm. a/ Tr. zák., podmienečne zastavené a bola mu určená skúšobná doba v trvaní 1 (jeden) rok, ktorá uplynula dňa 05.03.2014.

	Z vyžiadaných podkladov z Okresného úradu Martin, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa takého protiprávneho konania, ktoré by odôvodňovalo rozhodnutie o pokračovaní v trestnom stíhaní. 
	
	Poukazujem, že bolo zistené, že obvinený bol v rozhodnom období uznaný za vinného z priestupku proti občianskemu spolunažívaniu a bola mu uložená sakcia v podobe pokarhania, avšak vyhodnotením uvedeného priestupku, prihliadajúc na jeho závažnosť a charakterom odlišnú vec, ako v prípade trestného stíhania, ktoré bolo podmienečne zastavené, som toto protiprávne správanie nevyhodnotil tak, že by bolo tak závažné, že by odôvodňovalo pokračovanie pôvodne zastaveného trestného stíhania. 

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené konštatujem, že obv. XXXXX splnil všetky zákonné podmienky uvedené v ust. § 217 ods. 1 Tr. por., keď vedením riadneho života preukázal nápravu, a teda je možné učiniť záver, že spáchaný prečin, pre ktorý bolo rozhodnuté o podmienečnom zastavení trestného stíhania, bol len výnimočným vybočením obvineného, a preto som rozhodol tak, ako je uvedené vo výrokovej časti tohto uznesenia. 

	Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor